Eden blink by 2018 Sporttoekennings | George Herald
Eden blink by 2018 Sporttoekennings
Thursday, 30 August 2018, 08:09
Trevor (links) en Elma Davis (regs) saam met Desmond Speelman, voorsitter van Eden-sportraad.
TUINROETE DISTRIK-NUUS - Die Eden-sportraad loop breëbors rond na die 2018 Wes-Kaapse Sporttoekennings wat Saterdagaand 25 Augustus in Ou Mutual-park in Pinelands deur die Wes-Kaapse departement van kultuursake & sport aangebied is.
Die gasvrou was die provinsie se minister van kultuursake en sport, Anroux Marais.
Van die 23 kategorië wat vereer is, het Eden-sportpersone en-spanne met nie minder nie as sewe weggestap! As in ag geneem word dat al ses die distrikte finaliste ingeskryf het, plaas dit die prestasie in perspektief.
Elma Davis (Eden-rolbal) is aangewys as sportvrou van die jaar, en net om te wys rolbal is 'n gesinsaak, word manlief Trevor (Eden-rolbal) as die WK-administrateur bekroon.
Die ander wenners was HLS Oakdale se 560kg toutrekspan (skolespan), Jacquine Strydom van Eden-skopboks (WK-skole sportvrou), Antonio Farmer van ASWD (WK-skole sportman), Claudio Miller van Eden-lewensredding (WK-afrigter) en Deidre Cloete (WK-sportfotograaf).
Die hele Eden kan opreg trots wees op hierdie uitblinkers!
'n Paar van die Eden-finaliste en -wenners. Foto's: Verskaf
Ook is Eden-sportraad met reg trots op die ander finaliste:
Doriano Moretti van Eden Skerm (Nuweling),
Janine Kotze van Eden Pluimbal (Tegniese Uitmindheid),
Christo Vermaak van die Oudtshoorn Courant (Sportjoernalis),
Oudtshoorn Christelike Jeugforum (Rekreasie),
Kalma Hayes van Eden Perdesport (Gemeenskapsbouer),
SK Mid-Amateur Gholspan (Span),
Tembalethu Jukskei (Inheemse Sportspan),
Alvine Volkwyn van Carpe Diem (Sportvrou met Gestremdheid),
Chris Patton van Eden Rolbal (Sportman met Gestremdheid),
Meike Strydom van ASWD (Junior Sportvrou),
Jean du Plessis van Krieket SWD (Junior Sportman),
Jovan Rebula van SK Gholf (Sportman),
Joy Goulooze van Eden Lewensredding (Vrywilliger) en
Laerskool Franken van Herald se judospan (Ontwikkelingsskoolspan).
Eden-sportraad en die sportgemeenskap van die Eden-distrik salueer hulle!
Read more about: eden finaliste eden sportraad
Posted on: 08:09 Thu, 30 August 2018